חוק חסינות חברי הכנסת, זכויותיהם וחובותיהם (תיקון מס' 41), התשע"ו-2015
הצעת חוק ועדה, הכנסת ה-20
פורסם: ספר החוקים, חוברת 2514, עמ' 290, 2015-12-09T00:00:00+02:00
החוק מרחיב את סמכויות ועדת האתיקה ומאפשר לה במקרה של הפרה אתית חמורה לשלול מחבר הכנסת שכר לתקופה או חלק מתקופה שבה הורחק מישיבות הכנסת או הוועדות. שלילת השכר תהיה לתקופה של עד שבועיים, ובפעם הראשונה שבה נשלל שכר מחבר כנסת כלשהו תידרש החלטה פה אחד של כל חברי הוועדה. בנוסף, החוק מאפשר לוועדת האתיקה לקבוע כי במקרה שבו חבר הכנסת הפר את כללי האתיקה ובמסגרת זו גרם נזק לציוד של הכנסת, במשכן הכנסת, ינוכה משכרו שווי הנזק, כולו או חלקו, עד לסכום של 5,000 ש"ח. תנאי לכך הוא כי הנזק נגרם בכוונה לגרום נזק או שחבר הכנסת צפה כאפשרות סבירה את קרות הנזק.